stanford-oval/wikipedia huggingface dataset:
Michael Mando

| Michael Mando |
| --- | --- |

Henkilötiedot
Koko nimi:  Michael Mando
Syntynyt: 13. heinäkuuta 1981 (ikä 43) Quebec, Quebec, Kanada
Ammatti:  näyttelijä
Näyttelijä
Aktiivisena:  2000–
Aiheesta muualla
IMDb 
Michael Mando (s. 13. heinäkuuta 1981 Quebec, Quebec, Kanada) on kanadalainen näyttelijä. Hänen tunnetuimpia roolejaan ovat Nacho Varga televisiosarjassa Better Call Saul (2015–2022), Vic Schmidt televisiosarjassa Orphan Black (2013–2014), Vaas Montenegro videopelisarjassa Far Cry (2012–2021) sekä Mac Gargan Marvel Studiosin elokuvassa Spider-Man: Homecoming (2017).
Taustaa

Michael Mando syntyi 13. heinäkuuta 1981 Quebecissa meksikolaistaustaisille vanhemmille. Mandolla on kaksi veljeä. Hänen äidinkielensä on ranska, ja hän puhuu myös sujuvaa englantia ja espanjaa.
Baseballin Euroopan-mestaruuskilpailut 1991

Baseballin Euroopan mestaruuskilpailut 1991 pelattiin Italiassa 2. - 11. elokuuta. Turnaukseen osallistui kahdeksan joukkuetta, jotka jaettiin kahteen alkulohkoon.
Alkulohkot > Lohko A

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Italia | 3 | 3 | 0 | 1.000 |  | 15-1 | 26-6 | 10-0 |
|  Ranska | 3 | 2 | 1 | .667 | - |  | 10-9 | 11-10 |
|  Ruotsi | 3 | 1 | 2 | .333 | - | - |  | 7-4 |
|  Neuvostoliitto | 3 | 0 | 3 | .000 | - | - | - |  |
Alkulohkot > Lohko B

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Alankomaat | 3 | 3 | 0 | 1.000 |  | 10-5 | 4-0 | 10-0 |
|  Espanja | 3 | 2 | 1 | .667 | - |  | 7-5 | 10-0 |
|  Belgia | 3 | 1 | 2 | .333 | - | - |  | 4-2 |
|  Iso-Britannia | 3 | 0 | 3 | .000 | - | - | - |  |
Jatkosarjat > Ylempi jatkosarja

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Italia | 3 | 3 | 0 | 1.000 |  | 12-3 | 7-1 | -1 |
|  Alankomaat | 3 | 2 | 1 | .667 | - |  | -1 | 10-0 |
|  Espanja | 3 | 1 | 2 | .333 | - | - |  | 8-1 |
|  Ranska | 3 | 0 | 3 | .000 | - | - | - |  |
1 Alkusarjassa pelattu keskinäinen ottelu laskettu mukaan loppusarjan taulukkoon.
Jatkosarjat > Alempi jatkosarja

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Belgia | 6 | 5 | 1 | .833 |  | 4-3 | 15-14 | -1 |
|  Neuvostoliitto | 6 | 4 | 2 | .667 | 14-5 |  | 6-4 | 7-6 |
|  Ruotsi | 6 | 3 | 3 | .500 | 5-7 | -1 |  | 10-0 |
|  Iso-Britannia | 6 | 0 | 6 | .000 | 2-20 | 4-14 | 8-15 |  |
1 Alkusarjassa pelattu keskinäinen ottelu laskettu mukaan loppusarjan taulukkoon.
Mitaliottelut > Pronssiottelut

| Espanja – Ranska  | Espanja – Ranska  | Espanja – Ranska  | Espanja – Ranska  |  |
| --- | --- | --- | --- | --- |
|  | Ranska | Espanja | 7–8 |  |
|  | Espanja | Ranska | 11–1 |  |
|  | Ranska | Espanja | 21–13 |  |
Espanjalle pronssia otteluvoitoin 2-1.
Mitaliottelut > Loppuottelut

| Alankomaat – Italia  | Alankomaat – Italia  | Alankomaat – Italia  | Alankomaat – Italia  |  |
| --- | --- | --- | --- | --- |
|  | Alankomaat | Italia | 1–12 |  |
|  | Italia | Alankomaat | 9–2 |  |
|  | Alankomaat | Italia | 1–3 |  |
Italia Euroopan-mestari otteluvoitoin 3-0.
Henkilökohtaiset palkinnot

| Palkinto | Pelaaja |
| --- | --- |
Arvokkain pelaaja (MVP):  Guglielmo Trinci
Paras syöttäjä:  Xavier Camps
Paras lyöjä:  Roberto Bianchi
Michael Carlsson

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 31. toukokuuta 1972 (ikä 52)
Syntymäpaikka: ,  Ruotsi
Pelipaikka: hyökkääjä
Seurat
| Vuodet | Seura | O | (M) |
| 1991–2003 |  Västerås SK | - | (0) |
| 2003–2004 |  Vodnik, Arkangeli | - | (0) |
| 2004–2011 |  Västerås SK | - | (0) |
| 2012– |  Köpings IS | - | (0) |
Maajoukkue
| 1999–2004 |  Ruotsi | 70 | () |
Valmennusura
2012–:  Köpings IS
 Seurajoukkueuran tilastot kattavat vain kansalliset sarjat, päivitetty 20.1.2014.  Maajoukkueuran tilastot päivitetty 20.1.2014.
Michael Carlsson (s. 31. toukokuuta 1972 Ljusdal) on entinen ruotsalainen jääpalloilija ja tällä hetkellä jääpallovalmentaja.
Michael Carlsson on pelannut käytännössä koko uransa Västerås SK:n vihreä-valkoisessa asussa – kaikkiaan 22 kautta. Yhden kauden hän vieraili Venäjällä Arkangelin Vodnikin riveissä. Hän kuitenkin siirtyi joulukuussa 2012 Köpings IS:n pelaajavalmentajaksi. Kaikkiaan hän on pelannut 524 ottelua ja tehnyt 602 maalia Västeråsin paidassa.
Ruotsin jääpallomaajoukkuetta Carlsson edusti kausina 1999–2004 kaikkiaan 70 kertaa ja MM-kisoihin hän osallistui neljä kertaa, joissa saavutti yhden maailmanmestaruuden, pelasi 20 MM-ottelua ja teki 45 maalia.
Carlsson päätti uransa kaudella 2011 Västeråsin riveissä. Sen jälkeen hän jatkoi 2011–2012 Västeråsin urheilutoimenjohtajana. Hän kuitenkin siirtyi joulukuussa 2012 Köpings IS:n pelaajavalmentajaksi.
Saavutukset

Maajoukkueessa
1 MM-kultaa: 2003
2 MM-hopeaa: 2001 ja 2004
1 MM-pronssia: 1999.
Seurajoukkueissa
Kuusi Ruotsin-mestaruutta: 1993, 1994, 1996, 1998, 1999 ja 2001 Västeråsin väreissä
Venäjän-mestaruus: 2004 Vodnikin väreissä
4 jääpallon maailmancup-voittoa: 1994, 1997 ja 2000 Västeråsin riveissä sekä 2003 Vodnikin riveissä
4 jääpallon Euroopan cup -voittoa: 1993, 1994, 1996 ja 1998 Västeråsin riveissä.
Henkilökohtaisesti
Maalintekijäkuningas 21 maalilla vuoden 2001 MM-kisoissa
Stor grabbar #217
Carlssonin Västeråsissa käyttämä paitanumero 19 on jäädytetty ja vedetty ABB Arenan kattoon.
Mikró Nisí

Mikró Nisí (kreik. Μικρό Νησί, ”Pieni saari”) voi viitata seuraaviin saariin Kreikassa:
Mikró Nisí, saari Jooniansaarten saariryhmässä lähellä Zákynthosta
Mikró Nisí eli Petrádi, saari Pohjoisen Egean saarten saariryhmässä lähellä Lesbosta
Pacháki eli Mikró Nisí (tis Páchis), saari Argo-Saronisten saarten saariryhmässä Mégaranlahdessa
Jennifer Clack

| Jennifer Clack> Henkilötiedot |
| --- | --- |
Syntynyt: 3. marraskuuta 1947 Manchester, Yhdistynyt kuningaskunta
Kuollut: 26. maaliskuuta 2020 (72 vuotta)
Koulutus ja ura
Tutkinnot:  Newcastlen yliopisto
Väitöstyön ohjaaja:  Alex Panchen
Instituutti:  Cambridgen yliopiston eläintieteen museo
Tutkimusalue:  paleontologia
Tunnetut työt:  tetrapodien varhainen evoluutio
Jennifer Clack, o.s. Agnew (3. marraskuuta 1947 Manchester, Yhdistynyt kuningaskunta – 26. maaliskuuta 2020) oli englantilainen paleontologi, joka tutki erityisesti varhaisia tetrapodeja ja niiden evoluutiota. Hänen fossiililöytönsä ovat auttaneet tutkijoita ymmärtämään, miten ensimmäiset selkärankaiset eläimet nousivat maalle. Clackin johtamat tutkimusryhmät ovat löytäneet Grönlannista poikkeuksellisen laajan Acanthostega-fossiiliaineiston ja Englannin ja Skotlannin rajaseudulta varhaisia kivihiilikauden tetrapodifossiileja.
Nuoruus

Jennifer Agnew syntyi Manchesterissa vuonna 1947. Hänen vanhempansa olivat Alice ja Ernest Agnew. Jennifer kävi koulua Bolton schoolissa, ja yliopisto-opintonsa hän aloitti Newcastlen yliopistossa. Siellä hän opiskeli eläintiedettä ja valmistui vuonna 1970.
Ura > Museologista paleontologiksi

Agnew osallistui viimeisenä opiskeluvuotenansa Alex Panchenin suosituille selkärankaisten paleontologiaa käsitelleille luennoille. Panchen uudelleenarvioi 1800-luvulla löydettyjä kivihiilikauden tetrapodifossiileja, mikä herätti Agnew’n mielenkiinnon. Hän olisi halunnut päästä tekemään väitöstutkimustansa Panchenin ohjauksessa. Tämä ei kuitenkaan pystynyt ottamaan enää uusia opiskelijoita. Väitöstyön sijaan Agnew suoritti vuoden mittaisen tutkinnon museologiasta ja pääsi työskentekemään Birminghamin museoon ja taidegalleriaan.
Museotyössänsä Agnew verkostui muiden paikallisissa museoissa työskentelevien henkilöiden kanssa, ja hänelle luvattiin mahdollisuus tutkia vuonna 1867 kuvattua Pholiderpeton-suvun tetrapodin fossiilia, jota ei ollut kuitenkaan tutkittu löytämisen jälkeen. Panchen oli yrittänyt lainata sitä 1960-luvulla, mutta hänen pyyntöönsä ei ollut suostuttu. Agnew otti vuonna 1977 kolmen viikon opiskeluvapaan ja preparoi Panchenin laboratoriossa Pholiderpeton-fossiilia, joka osoittautui hyvin säilyneeksi. Agnew pääsi vuonna 1978 Panchenin laboratorioon tekemään väitöstutkimustansa. Hän löysi salamanterimaisesta Pholiderpeton-fossiilista perhosenmuotoisen jalustimen, mutta sillä ei todennäköisesti ollut tärykalvoa. Agnew ehdotti, että varhaisten tetrapodien välikorva oli alkeellisempi kuin aiemmin oli ajateltu. Hänen hypoteesistaan siitä, että varhaisilla tetrapodeilla oli edelleen kidusaukko kalojen tapaan eikä tärykalvoa, tuli sittemmin yleisesti hyväksytty.
Ura > Fossiililöydöt

Clack palkattiin vuonna 1981 Cambridgen yliopiston eläintieteen museon apulaiskuraattoriksi. Tohtoriksi hän valmistui vuonna 1984. Seuraavaa tutkimusaihettansa etsiessään Clack törmäsi Acanthostega-fossiileihin. Ne hän löysi Geotieteiden Sedgwick-museosta. Myöhäisdevonikautiset tetrapodifossiilit oli kerätty 1960-luvulla Grönlannin itäosista. Devonikaudelta tunnettiin vain kolme tetrapodia, ja Acanthostega-suvusta tiedettiin käytännössä vain puolikas kallo. Clack löysi aineistosta useita kalloja, joissa oli vielä kiinni osa selkärankaa.
Clack lähti kesäkuussa 1987 miehensä Bobin, Per E. Ahlbergin ja kahden tanskalaisen kollegan kanssa Grönlantiin. Tutkimusretki ylitti kaikki odotukset, sillä he keräsivät suurimman yhdellä matkalla saadun devonikautisen tetrapodifossiilikokoelman. Clack palkkasi Cambridgessä avukseen kaksi uutta ammattilaista, postdoc-tutkijan ja fossiilien preparoijan. Clackin tutkimus tuotti monia tuloksia, joissa nousi esille useita uusia ja yllättäviä asioita, jotka muuttivat tiedeyhteisön näkemystä siitä, miten vedestä maalle siirtyminen tapahtui. Tutkimus paljasti muun muassa sen, että varhaisilla tetrapodeilla oli edelleen kalamaiset kidukset ja useita sormia ja varpaita. Tutkimuksellisesti tärkeimmät luurangot kuuluivat Acanthostega-suvulle, josta tulikin tieteellisesti parhaiten tunnettu devonikauden tetrapodisuku.
Clackista tuli vuonna 2006 selkärankaisten paleontologian professori ja kuraattori. Hän palasi 2000-luvulla entistä enemmän kivihiilikauden tetrapodeihin ja tutki erityisesti niin sanottua Romerin aukkoa, joka on noin 30 miljoonan vuoden mittainen aukko fossiililöydöissä myöhäisdevonikauden tetrapodeista kehittyneempiin kivihiilikauden tetrapodeihin. Hän lähti vuonna 2009 Englannin ja Skotlannin rajaseudulle, missä hän keskittyi Ballaganin muodostumaan. Hän johti monitieteellistä ryhmää, jossa oli mukana tutkijoita Leicesterin ja Southamptonin yliopistoista sekä British Geological Surveystä ja National Museums Scotlandista. The TW:eed Project -nimellä tunnettu tutkimus on tuottanut uutta tietoa muun muassa eläimistöstä, kasvistosta, stratigrafiasta ja sedimentologiasta. Muodostumasta on löytynyt myös monia tuntemattomien tetrapodien fossiileja. Niitä on vuoteen 2020 mennessä kuvattu kuudesta suvusta.
Clack eläköityi virallisista tehtävistä vuonna 2016. Hänellä oli edellisenä vuonna diagnosoitu syöpä. Hän jatkoi kuitenkin uraansa ja julkaisi tutkimusartikkelebita Grönlannin ja Skotlannin fossiililöydöistä. Clack kuoli syöpäänsä vuonna 2020.
Yksityiselämä

Jennifer ja Bob Clack tapasivat toisensa birminghamilaisella moottoripyöräkerholla, ja he menivät naimisiin vuonna 1980. Heitä yhdisti kiinnostus musiikkiin, moottoripyöriin ja fossiilien keräämiseen.
Merkitys ja tunnustukset

Clack kirjoitti tai oli mukana kirjoittamassa yli 120 tutkimusartikkelia. Niistä 15 julkaistiin Naturessa. Lisäksi hän kirjoitti useita populaaritieteellisiä artikkeleita ja kirja-arvioita. Clackin vuonna 2002 julkaistu kirja Gaining Ground, The Origin and Evolution of Tetrapods kokoaa yhteen 25 vuoden ajalta varhaisten tetrapodien tutkimustyötä. Kirjasta on tullut tetrapodien kehittymisen pohjateksti.
Clack teki uraauurtavaa työtä kalojen ja tetrapodien välisen evoluution selvityksessä. Hänen fossiililöytönsä ovat auttaneet ymmärtämään tutkijoita siitä, miten ensimmäiset selkärankaiset eläimet nousivat maalle. Clackin tutkimus keskittyi erityisesti tetrapodien ja niiden edeltäjien varsieväisten kalojen yhteyksiin sekä fysiologisiin muutoksiin, joita maalle siirtyminen vaati. Clack keräsi Cambridgen yliopiston eläintieteen museolle laajan fossiilikokoelman, joka on Britannian kivihiilikauden merkittävimpiä.
Clack nimesi urallaan useita taksonomisia yksiköitä. Hänen antamansa nimet olivat usein humoristisia, ja niihin liittyi useita merkityksiä. Eucritta melanolimnetes sai nimensä elokuvasta Mustan laguunin hirviö. Suvun Silvanerpeton Clack puolestaan nimesi metsän jumala Silvanuksen mukaan kunnianosoituksena fossiilien kerääjä Stan Woodille, ja hän yhdisti sukunimessä Pederpes sen löytäjän Peder Aspenin ja latinankielen sanan ’jalka’.
Clack tunnustettiin saavutuksistaan ympäri maailmaa. Royal Societyn jäseneksi hänet otettiin vuonna 2009. Samana vuonna hän pääsi American Academy of Arts and Sciencesin ulkomaalaiseksi kunniajäseneksi ja vuonna 2014 Ruotsin kuninkaallisen tiedeakatemian ulkomaalaiseksi jäseneksi. Yhdysvaltain kansallisen tiedeakatemian jakaman Daniel Giraud Elliot -mitalin Clack sai vuonna 2008. Hän oli ensimmäinen brittiläinen palkinnon saaja sitten vuoden 1942 ja ensimmäinen nainen sitten vuoden 1951.
Mikael Rutanen

Joonas Mikael Rutanen (25. syyskuuta 1883 Jyväskylän maalaiskunta – 15. maaliskuuta 1932 Petroskoi) oli Yhdysvalloissa ja Neuvostoliitossa asunut suomalainen kirjailija.
Mikael Rutanen syntyi torpparin perheeseen. Hän työskenteli 12-vuotiaasta lähtien sahatyöläisenä ja muutti vuonna 1908 Yhdysvaltoihin, jossa hän työskenteli enimmäkseen metsätyöläisenä.
Rutanen aloitti kirjallisen toimintansa suomalaisten työväenlehtien kirjeenvaihtajana. Hän julkaisi runojaan amerikansuomalaisissa työväenlehdissä, laati muutamia näytelmiä ja kirjoitti kaksi proosateosta.
Rutanen liittyi Yhdysvaltain kommunistiseen puolueeseen vuonna 1919. Hän muutti vuonna 1931 rakentamaan Neuvosto-Karjalaa, jossa hän jatkoi toimintaansa runoilijana. Rutanen kuoli metsätöissä saamaansa vammaan.
Teoksia

Runoja teoksessa Murrosajan lauluja: kokoelma työväen runoja. Astoria: Amerikan suomalaiset sosialistiset kustannusliikkeet, 1924. Teoksen verkkoversio
Unohdettujen maailmasta: kuvaus metsätyöläisten elämästä. Superior: Amerikan suom. sos. kustannusliikkeiden liitto, 1929. Teoksen verkkoversio
Taistelun säveliä: lausuttavia runoja. Superior: Työmies Society, 1930.
Joukkovoima, työttömyysaiheinen työväen romaani. Worchester: Amerikan suom. sos. kustannusliikkeiden liitto, 1931.
Työn laulu: runoja. Toimittanut Lea Helo. Leningrad: Valtion kustannusliike Kirja, 1933.
Runoja teoksessa Rakettu on raudalla, tulesta on tuotu: Neuvosto-Karjalan suomenkielistä runoutta vuosilta 1917–1940. Toimittaneet Taisto Summanen ja Armas Mishin. Petroskoi: Karjala-kustantamo, 1976.
Mikrovillus

Mikronukkalisäke eli mikrovillus on soluelin, jonka tarkoitus on lisätä epiteelisolujen solukalvojen pinta-alaa. Tämä mahdollistaa solun aktiivisten pumppujen määrän kasvamisen moninkertaiseksi, jonka seurauksena aineiden imeytymispinta-ala moninkertaistuu.
Mikrovillukset voivat toimia myös liitoksina eri solujen välillä. Joissain tapauksissa mikrovillukset muuttavat soluun kohdistuvan fysikaalisen ärsykkeen kemialliseksi; tätä tapahtuu mm. korvassa.
Mikrovilluksia esiintyy  mm. ohutsuolessa sekä munuaistiehyissä.
Hans Forsman

Hans Forsman (9. elokuuta 1924 Helsinki – 5. elokuuta 2010 Helsinki) oli suomalainen hevoskasvattaja, joka toimi raviurheilun parissa.
Forsman oli koulutukseltaan sosionomi. Hän työskenteli aluksi vakuutustarkastajana, sen jälkeen teollisuusyrittäjänä. 1970-luvulla hän luopui yrityksistään ja muutti Sulkavalle, jossa hän vähitellen ryhtyi laajentamaan hevosalan yritystoimintaa. Hän teki hevoskauppaa ja piti useita talleja. Hänen maineikkain hevosensa oli 1980-luvulla menestynyt ori Biscayne Hanover, jota ohjastivat muun muassa Jorma Kontio ja Pekka Korpi.
Aiheesta muualla

Juhlapuhe 75-vuotispäivänä
Mikró (Sporadit)

| --- | --- |
Muut nimet:  Mikronísi (Μικρονήσι)
Sijainti:  39°08′28″N, 23°48′33″E, Alónnisos Sporadit, Thessalia Kreikka
Saariryhmä:  Pohjoiset Sporadit
Merialue:  Egeanmeri, Välimeri
Pinta-ala:  0,064 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Mikró (kreik. Μικρό) eli Mikronísi (Μικρονήσι) on pieni Kreikan saari, joka kuuluu Pohjoisten Sporadien saariryhmään ja sijaitsee Skópeloksen ja Alónnisoksen saarten välissä. Saaren pinta-ala on noin 0,064 neliökilometriä ja se on asumaton (vuonna 2011). Hallinnollisesti Mikró kuuluu Alónnisoksen kuntaan, Sporadien alueyksikköön ja Thessalian alueeseen. Mikrón lounaispuolella sijaitsee Ágios Geórgioksen saari.
Baseballin Euroopan-mestaruuskilpailut 1989

Baseballin Euroopan mestaruuskilpailut 1989 pelattiin Pariisissa 1. - 10. syyskuuta. Turnaukseen osallistui kahdeksan joukkuetta, jotka jaettiin kahteen alkulohkoon.
Alkulohkot > Lohko A

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Alankomaat | 3 | 3 | 0 | 1.000 |  | 16-1 | 3-0 | 35-0 |
|  Ruotsi | 3 | 2 | 1 | .667 | - |  | 6-5 | 8-7 |
|  Belgia | 3 | 1 | 2 | .333 | - | - |  | 5-4 |
|  Iso-Britannia | 3 | 0 | 3 | .000 | - | - | - |  |
Alkulohkot > Lohko B

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Italia | 3 | 3 | 0 | 1.000 |  | 7-0 | 15-3 | 24-4 |
|  Espanja | 3 | 2 | 1 | .667 | - |  | 14-1 | 22-4 |
|  Ranska | 3 | 1 | 2 | .333 | - | - |  | 10-9 |
|  Länsi-Saksa | 3 | 0 | 3 | .000 | - | - | - |  |
Jatkosarjat > Ylempi jatkosarja

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Alankomaat | 3 | 3 | 0 | 1.000 |  | 15-2 | 14-1 | -1 |
|  Italia | 3 | 2 | 1 | .667 | - |  | -1 | 12-0 |
|  Espanja | 3 | 1 | 2 | .333 | - | - |  | 11-6 |
|  Ruotsi | 3 | 0 | 3 | .000 | - | - | - |  |
1 Alkusarjassa pelattu keskinäinen ottelu laskettu mukaan loppusarjan taulukkoon.
Jatkosarjat > Alempi jatkosarja

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Ranska | 6 | 4 | 2 | .667 |  | 3-2 | 14-4 | -1 |
|  Belgia | 6 | 4 | 2 | .667 | 20-6 |  | -1 | 18-8 |
|  Iso-Britannia | 6 | 3 | 3 | .500 | 6-16 | 9-5 |  | 8-7 |
|  Länsi-Saksa | 6 | 1 | 5 | .167 | 9-7 | 2-12 | 6-8 |  |
1 Alkusarjassa pelattu keskinäinen ottelu laskettu mukaan loppusarjan taulukkoon.
Mitaliottelut > Pronssiottelut

| Espanja – Ruotsi  | Espanja – Ruotsi  | Espanja – Ruotsi  | Espanja – Ruotsi  |  |
| --- | --- | --- | --- | --- |
|  | Ruotsi | Espanja | 4–5 |  |
|  | Espanja | Ruotsi | 11–12 |  |
|  | Espanja | Ruotsi | 18–9 |  |
Espanjalle pronssia otteluvoitoin 2-1.
Mitaliottelut > Loppuottelut

| Alankomaat – Italia  | Alankomaat – Italia  | Alankomaat – Italia  | Alankomaat – Italia  |  |
| --- | --- | --- | --- | --- |
|  | Alankomaat | Italia | 10–6 |  |
|  | Italia | Alankomaat | 8–6 |  |
|  | Italia | Alankomaat | 7–5 |  |
Italia Euroopan-mestari otteluvoitoin 2-1.
Henkilökohtaiset palkinnot

| Palkinto | Pelaaja |
| --- | --- |
Arvokkain pelaaja (MVP):  Robert Niggebrugge
Paras syöttäjä:  Peter Callenback
Paras lyöjä:  Claudio Cecconi
Mirjam Kaaja

Mirjam Matilda Kaaja (14. maaliskuuta 1907 Tottijärvi – 1997) oli suomalainen pakinoitsija.
Teoksia

Mää ja meiräm miäs : kotiseutuaiheisia pakinoita ; kuv. Veikko Silen. Tampere-Seuran julkaisuja 28. Tampere-seura, Tampere 1966, 4. painos 1993
Mikró Nisí (Lesbos)

| --- | --- |
Sijainti:  39°19′40″N, 26°09′18″E, Länsi-Lesbos Lesbos, Pohjois-Egean saaret Kreikka
Saariryhmä:  Pohjoisen Egean saaret
Merialue:  Egeanmeri, Välimeri
Pinta-ala:  0,011 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Mikró Nisí (kreik. Μικρό Νησί, ”Pieni saari”) eli Petrádi (Πετράδι) on pieni Kreikan saari, joka kuuluu Pohjoisen Egean saariin ja sijaitsee Lesboksen saaren pohjoisrannikolla Pétran kylän edustalla. Saaren pinta-ala on 0,011 neliökilometriä ja se on asumaton (vuonna 2011). Hallinnollisesti Mikró Nisí kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Saaren luoteispuolella sijaitsee suurempi Ágios Geórgioksen saari.
Jackie Milburn

| 0 | 1 | 2 |
| --- | --- | --- |
Jackie Milburnin patsas Ashingtonissa
Henkilötiedot
Koko nimi: John Edward Thompson Milburn
Syntymäaika: 11. toukokuuta 1924
Syntymäpaikka: Ashington, Northumberland, Englanti, Yhdistynyt kuningaskunta
Kuolinaika: 9. lokakuuta 1988 (64 vuotta)
Kuolinpaikka: Ashington, Northumberland, Englanti, Yhdistynyt kuningaskunta
Pituus: 180 senttimetriä
Lempinimi: Wor Jackie
Seurat
| Vuodet | Seura | O (M) |
| 1943–1957 1957–1960 1960–1962 | Newcastle United Linfield Yiewsley Ura | 353 (200) 54 (68)   407 (268) |
Maajoukkue
| 1948–1951 | Englanti | 13 (10) |
Valmennusura
1957–1960 1960–1962 1963–1964: Linfield Yiewsley Ipswich Town
 Seurajoukkueuran tilastot kattavat vain kansalliset sarjat.
Jackie Milburn (11. toukokuuta 1924 Ashington, Northumberland, Iso-Britannia – 9. lokakuuta 1988 Ashington, Northumberland, Iso-Britannia) oli englantilainen entinen jalkapalloilija. Hyökkääjänä pelannut Milburn on Newcastle Unitedin seurahistorian kaikkien aikojen toiseksi paras maalintekijä. Urheilu-uransa jälkeen Englannin jalkapallomaajoukkueessa myös pelannut Milburn toimi News of the World -lehden urheilutoimittajana.
Yksityiselämä

Jackie Milburn syntyi Ashingtonissa, Northumberlandin kreivikunnassa vuonna 1924. Hänen vanhempansa olivat Annie Thompson ja Alexander Milburn. Hänen isänsä Alexander työskenteli paikallisessa hiilikaivoksessa. Milburn lopetti koulunkäynnin neljätoistavuotiaana ja muutti Dorkingin kaupunkiin paikallisen maanomistajan palvelukseen. Pian hänen kuitenkin siirtyi takaisin Ashingtoniin ja sai töitä kaupasta. Täytettyään kuusitoista vuotta Jackie Milburn siirtyi työskentelemään Ashington Coal Companyn palvelukseen paikalliseen hiilikaivokseen.
Vapaa-aikansa Milburn vietti jalkapalloilun parissa pelaten paikallisissa amatöörijoukkueissa. Jalkapallo oli Jackie Milburnille luonnollinen valinta harrastukseksi, sillä Milburnin serkuista tunnettuja jalkapalloilijoita olivat Jack Milburn, George Milburn, Jimmy Milburn ja Stan Milburn. Lisäksi Jackie Milburnin serkun Cissien molemmat pojat Jack Charlton ja Bobby Charlton nousivat myöhemmin tunnetuiksi jalkapalloilijoiksi, jotka esiintyivät myös Englannin jalkapallomaajoukkueessa.
Pelaajaura > Seurajoukkueura > Uran alkuvaiheet ja siirto Newcastleen

Amatöörijoukkueissa nuoren Jackie Milburnin nopeus ja maalintekokyky alkoivat nousta esille ja huomio Newcastlen alueella alkoi nousta. Vuonna 1943 Newcastlen Wilf Taylor havaitsi 19-vuotiaassa Milburnissa hyvän jalkapalloilijan merkkejä. Pian Newcastle United kutsui Milburnin seuraan koeajalle. Ensimmäisessä ottelussaan Newcastlen paidassa Milburn teki kaksi maalia, ja seuraavassa ottelussa Milburn onnistui tekemään jo kuusi maalia. Newcastlen manageri Stan Seymour tarjosi Milburnille sopimusta, ja lopulta neuvottelujen jälkeen Milburn allekirjoitti sopimuksen Newcastlen kanssa. Sopimukseen sisältyi kymmenen punnan allekirjoituspalkkio sekä ottelukohtainen puolentoista punnan palkkio jokaista pelattua ottelua kohden.